คำสั่งกระทรวงกลาโหมคำสั่งกระทรวงกลาโหมที่ ๕๔๐/๒๕๕๕เรื่องหลักเกณฑ์ วิธีการ และเงื่อนไขในการเลื่อนชั้นเงินเดือนตามคุณวุฒิที่บรรจุเข้ารับราชการเป็นข้าราชการทหาร[๑] โดยที่คณะรัฐมนตรีได้มีมติเมื่อวันที่ ๑๖ สิงหาคม ๒๕๕๓ และวันที่ ๑มกราคม ๒๕๕๕ กำหนดให้มีการปรับอัตราเงินเดือนแรกบรรจุของข้าราชการสมควรเลื่อนชั้นเงินเดือนข้าราชการทหารซึ่งได้รับการบรรจุและแต่งตั้งเข้ารับราชการก่อนวันที่๑ ตุลาคม ๒๕๕๓ และวันที่ ๑ มกราคม ๒๕๕๕ แล้วแต่กรณีเพื่อเป็นการรักษาขวัญและกำลังใจของข้าราชการทหารจากการปรับอัตราเงินเดือนแรกบรรจุของข้าราชการทหารเพื่อมิให้ผู้ที่บรรจุเข้ารับราชการใหม่ได้รับเงินเดือนสูงกว่าผู้ที่บรรจุเข้ารับราชการมาก่อนในระดับและคุณวุฒิเดียวกันรัฐมนตรีว่าการกระทรวงกลาโหมจึงกำหนดหลักเกณฑ์ วิธีการ และเงื่อนไขในการเลื่อนชั้นเงินเดือนตามคุณวุฒิที่บรรจุเข้ารับราชการเป็นข้าราชการทหารเพื่อชดเชยแก่ข้าราชการทหารผู้ได้รับผลกระทบจากการปรับอัตราเงินเดือนแรกบรรจุดังต่อไปนี้๑. ในคำสั่งนี้ข้าราชการทหารผู้ได้รับผลกระทบหมายความว่า ข้าราชการทหารที่บรรจุและแต่งตั้งเข้ารับราชการก่อนวันที่ ๑ ตุลาคม๒๕๕๓ และวันที่ ๑ มกราคม ๒๕๕๕ แล้วแต่กรณี ที่มีเงินเดือนอยู่ในระดับและชั้นที่กระทรวงกลาโหมกำหนดชดเชย หมายความว่าการเลื่อนชั้นหรือเลื่อนระดับและชั้นเงินเดือนของข้าราชการทหารผู้ได้รับผลกระทบโดยตรงจากการปรับอัตราเงินเดือนแรกบรรจุเพิ่มขึ้นจากที่ได้รับอยู่เดิมเพื่อมิให้ผู้ที่บรรจุเข้ามาใหม่ได้รับเงินเดือนสูงกว่าผู้ที่บรรจุเข้ารับราชการมาก่อนในระดับและคุณวุฒิเดียวกัน๒. ข้าราชการทหารผู้ได้รับผลกระทบจะได้รับการชดเชยในอัตราใดให้เป็นไปตามบัญชีการเลื่อนชั้นเงินเดือนเพื่อชดเชยแก่ข้าราชการทหารผู้ได้รับผลกระทบแนบท้ายคำสั่งนี้๓. ให้ผู้มีอำนาจเลื่อนชั้นเงินเดือนเป็นผู้ออกคำสั่งเพื่อชดเชยแก่ข้าราชการทหารผู้ได้รับผลกระทบตามห้วงเวลาดังต่อไปนี้(๑) ณ ๑ ตุลาคม ๒๕๕๓ให้ชดเชยแก่ข้าราชการทหารที่บรรจุเข้ารับราชการก่อนวันดังกล่าวและมีเงินเดือนตามที่กำหนดให้ได้รับการเลื่อนชั้นเงินเดือนตามบัญชีการเลื่อนชั้นเงินเดือนเพื่อชดเชยแก่ข้าราชการทหารผู้ได้รับผลกระทบบัญชีแนบท้าย ๑ ท้ายคำสั่งนี้(๒) ณ ๑ มกราคม ๒๕๕๕ให้ชดเชยแก่ข้าราชการทหารที่บรรจุเข้ารับราชการก่อนวันดังกล่าว และมีเงินเดือนตามที่กำหนดให้ได้รับการเลื่อนชั้นเงินเดือนตามบัญชีการเลื่อนชั้นเงินเดือนเพื่อชดเชยแก่ข้าราชการทหารผู้ได้รับผลกระทบบัญชีแนบท้าย ๒ ท้ายคำสั่งนี้ทั้งนี้ ให้ส่วนราชการถือปฏิบัติเพิ่มเติมตามระเบียบกระทรวงการคลังว่าด้วยการเบิกจ่ายเงินเพิ่มการครองชีพชั่วคราวข้าราชการและลูกจ้างประจำของส่วนราชการ (ฉบับที่ ๕) พ.ศ. ๒๕๕๕ แล้วแต่กรณี๔. เงื่อนไขอื่น ๆ(๑)การชดเชยให้ดำเนินการภายหลังการเลื่อนชั้นเงินเดือนจากการพิจารณาบำเหน็จประจำปี การเลื่อนการย้าย หรือการโอน(๒) ข้าราชการทหารที่ได้รับการเลื่อนชั้นเงินเดือนตามคุณวุฒิตามข้อบังคับ กห. ว่าด้วยการเลื่อนชั้นเงินเดือนข้าราชการทหารตามคุณวุฒิให้ชดเชยโดยถือตามคุณวุฒิที่ได้รับการเลื่อนชั้นเงินเดือนตามคุณวุฒินั้น(๓)ข้าราชการทหารที่ได้รับการเลื่อนฐานะจากนายทหารประทวนเป็นนายทหารสัญญาบัตรโดยใช้คุณวุฒิปริญญาให้ชดเชยโดยถือตามคุณวุฒิที่ได้รับการเลื่อนฐานะตามคุณวุฒินั้น(๔) ข้าราชการทหารที่เลื่อนฐานะจากนายทหารประทวนเป็นนายทหารสัญญาบัตร(กรณีทำหน้าที่ฯ) มาก่อนและในวันที่ได้รับการชดเชยให้ได้รับการชดเชยโดยถือตามคุณวุฒิเดิมที่บรรจุเข้ารับราชการตามบัญชีการชดเชยสำหรับข้าราชการทหารที่เลื่อนฐานะจากนายทหารประทวนเป็นนายทหารสัญญาบัตรท้ายคำสั่งนี้เว้นแต่ผู้มีคุณวุฒิการศึกษาเพิ่มเติมจากคุณวุฒิแรกบรรจุและส่วนราชการมีคำสั่งให้ดำรงตำแหน่งที่ต้องใช้คุณวุฒิเพิ่มเติมนั้นในการปฏิบัติหน้าที่ราชการให้ได้รับการชดเชยในคุณวุฒิของตำแหน่งนั้น(๕)การชดเชยสำหรับข้าราชการทหารที่มีคุณวุฒิอื่นนอกเหนือจากที่กำหนดในคำสั่งนี้ ให้ชดเชยในจำนวนเงินที่ใกล้เคียงกับข้าราชการพลเรือนสามัญที่มีคุณวุฒิเดียวกันในการบรรจุเข้ารับราชการหรือได้รับการปรับคุณวุฒิสำหรับคุณวุฒิอื่นนอกเหนือจากนี้ให้กระทรวงกลาโหมกำหนดอัตราการชดเชยโดยใช้คุณวุฒิการศึกษาที่ใช้ในการบรรจุเข้ารับราชการหรือประกาศนียบัตรหรือวุฒิบัตรที่ศึกษาเพิ่มเติมจากคุณวุฒิการศึกษาเดิมเป็นองค์ประกอบในการพิจารณา(๖)การเลื่อนชั้นเงินเดือนเพื่อชดเชยผู้ได้รับผลกระทบของนายทหารประทวนและพลอาสาสมัครสังกัดหน่วยบัญชาการถวายความปลอดภัยรักษาพระองค์ กองบัญชาการกองทัพไทย ให้ดำเนินการดังต่อไปนี้(ก) พลทหารประจำการ (พลอาสาสมัคร) ที่ได้รับเงินเดือนไม่ถึงระดับ พ.๒ชั้น ๑๖.๕ ให้เลื่อนชั้นเงินเดือนไม่เกินระดับ พ.๒ ชั้น ๑๖.๕(ข) นายทหารประทวนชั้นยศ สิบตรี จ่าตรี จ่าอากาศตรี - สิบเอก จ่าเอก จ่าอากาศเอกที่ได้รับเงินเดือนต่ำกว่าระดับ ป.๑ ชั้น ๑๘ ให้เลื่อนชั้นเงินเดือนไม่เกินระดับป.๑ ชั้น ๑๘(ค) นายทหารประทวน ชั้นยศ จ่าสิบตรี พันจ่าตรี พันจ่าอากาศตรี -จ่าสิบเอก พันจ่าเอก พันจ่าอากาศเอก ที่ได้รับเงินเดือนต่ำกว่าระดับ ป.๒ ชั้น ๑๘ให้เลื่อนชั้นเงินเดือนไม่เกินระดับ ป.๒ ชั้น ๑๘(ง) นายทหารประทวน ชั้นยศ จ่าสิบเอก พันจ่าเอก พันจ่าอากาศเอกอัตราเงินเดือนจ่าสิบเอก (พิเศษ) พันจ่าเอก (พิเศษ) พันจ่าอากาศเอก (พิเศษ)ที่ได้รับเงินเดือนต่ำกว่าระดับ ป.๓ ชั้น ๑๒ ให้เลื่อนชั้นเงินเดือนไม่เกินระดับป.๓ ชั้น ๑๒(จ) การชดเชยผู้ได้รับผลกระทบนอกเหนือจาก (ก) - (ง)ให้ถือปฏิบัติตามหลักเกณฑ์และวิธีการที่กระทรวงกลาโหมกำหนดทั้งนี้ ตั้งแต่บัดนี้เป็นต้นไปสั่ง ณวันที่ ๘ มิถุนายน พ.ศ. ๒๕๕๕พลอากาศเอกสุกำพล สุวรรณทัตรัฐมนตรีว่าการกระทรวงกลาโหม[เอกสารแนบท้าย]๑. บัญชีแนบท้าย ๑ ท้ายคำสั่ง กห. เรื่อง หลักเกณฑ์ วิธีการและเงื่อนไขในการเลื่อนชั้นเงินเดือนตามคุณวุฒิที่บรรจุเข้ารับราชการเป็นข้าราชการทหาร๑.๑ บัญชีการเลื่อนชั้นเงินเดือนเพื่อชดเชยแก่ข้าราชการทหารผู้ได้รับผลกระทบ(บัญชีแนบท้าย ๑)๑.๒ บัญชีการเลื่อนชั้นเงินเดือนเพื่อชดเชยแก่ข้าราชการทหารผู้ได้รับผลกระทบสำหรับผู้สำเร็จการศึกษาจากโรงเรียนทหารต่างประเทศ (บัญชีแนบท้าย ๑)๑.๓ บัญชีการเลื่อนชั้นเงินเดือนเพื่อชดเชยแก่ข้าราชการทหารผู้ได้รับผลกระทบสำหรับนายทหารสัญญาบัตรที่เลื่อนฐานะจากนายทหารประทวนโดยการทำหน้าที่ (บัญชีแนบท้าย๑)๒. บัญชีแนบท้าย ๒ ท้ายคำสั่ง กห. เรื่อง หลักเกณฑ์ วิธีการและเงื่อนไขในการเลื่อนชั้นเงินเดือนตามคุณวุฒิที่บรรจุเข้ารับราชการเป็นข้าราชการทหาร๒.๑ บัญชีการเลื่อนชั้นเงินเดือนเพื่อชดเชยแก่ข้าราชการทหารผู้ได้รับผลกระทบ(บัญชีแนบท้าย ๒)๒.๒ บัญชีการเลื่อนชั้นเงินเดือนเพื่อชดเชยแก่ข้าราชการทหารผู้ได้รับผลกระทบ(นายทหารสัญญาบัตร) (บัญชีแนบท้าย ๒)๒.๓ บัญชีการเลื่อนชั้นเงินเดือนเพื่อชดเชยแก่ข้าราชการทหารผู้ได้รับผลกระทบสำหรับผู้สำเร็จการศึกษาจากโรงเรียนทหารต่างประเทศ (บัญชีแนบท้าย ๒)๒.๔ บัญชีการเลื่อนชั้นเงินเดือนเพื่อชดเชยแก่ข้าราชการทหารผู้ได้รับผลกระทบสำหรับนายทหารสัญญาบัตรที่เลื่อนฐานะจากนายทหารประทวนโดยการทำหน้าที่ (บัญชีแนบท้าย๒)(ดูข้อมูลจากภาพกฎหมาย)ปริยานุช/ผู้จัดทำ๑๒ มิถุนายน๒๕๕๕ปณตภร/ผู้ตรวจ๒๑ มิถุนายน๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๙๑ ง/หน้า ๔๘/๘ มิถุนายน ๒๕๕๕